Ayaz Salayev

Ayaz Salayev () — Azərbaycan kinorejissoru və kinoşünası,Qaraqızı U. "İndiki nəsil bizim nəsillə müqayisədə qat-qat sağlam fikirlidir": Ayaz Salayev: "Azərbaycan kinosunun dünya səviyyəsinə çıxması üçün hərtərəfli şərait var" // Ekspress. 2008, 16–18 avqus, s.19. ssenaristi, televiziya aparıcısı və kino redaktoru, pedaqoq, "Azərbaycanfilm" kinostudiyasının baş redaktoru, Azərbaycanın əməkdar incəsənət xadimi (2000).

 Həyatı 
Ayaz Salayev 1960-cı ilin 1 avqustunda Bakıda anadan olub. 1977–1982-ci illərdə Moskvada Ümumittifaq Dövlət Kinematoqrafiya İnstitutunun Kinoşünaslıq fakültəsində təhsil alıb. 1983–1985-ci illərdə Azərbaycan Milli Elmlər Akademiyasında və "Azərbaycanfilm"də redaktor vəzifəsində çalışıb. 1986–1988-ci illərdə ÜDKİ-nin aspiranturasında oxumaqla bərabər, həmin təhsil ocağında "müasir film" fənnindən dərs deyib. 1995-ci ildə çəkdiyi "Yarasa" filmi Fransa, Almaniya, İspaniya, Yunanıstan, Belçika, İsveçrə, İsveç, Finlandiya, ABŞ, Kanada, Rusiya, Bosniya və Herseqovina, Misir, Türkiyə, Monqolustan və digər ölkələrdə keçirilən otuza yaxın müsabiqədə iştirak edib. Film Fransanın Anje şəhərində keçirilən beynəlxalq Avropa kinosu festivalında Qran-priyə və digər nüfuzlu mükafatlara layiq görülüb. Sovet dövründə AzTV-də yayımlanan məşhur "Retro" verilişinin aparıcısı olub.

18 dekabr 2000-ci ildə Azərbaycan kino sənətinin inkişafındakı xidmətlərinə görə Azərbaycan Respublikasının əməkdar incəsənət xadimi fəxri adına layiq görülüb.

Müxtəlif ali və orta təhsil ocaqlarında kino tarixindən dərs deyib. "İnternyus-Azərbaycan"da rejissor kimi fəaliyyət göstərdiyi müddətdə bir neçə sənədli film və sosial məzmunlu rolik çəkib.

13 dekabr 2023-cü ildə Azərbaycan Dövlət Mədəniyyət və İncəsənət Universitetinin 100 illiyi münasibətilə "Tərəqqi" medalı ilə təltif edilmişdir.

 Filmoqrafiya 
 Qız qalası əfsanəsi (film, 1923) (bərpanın redaktor-eksperti)
 Retro (veriliş, 1979) — aparıcı.
 Ordubad (film, 1983)
 Evlənmək istəyirəm (film, 1983)
 Bir dəfə görmək... (film, 1984)
 Təkəlduz (film, 1985)
 Ata (film, 1988)
 Bir nəfər hamıya görə (film, 1989)
 Təxribat (film, 1989)
 Yarasa (film, 1995) — kinorejissor.
 Anlam (veriliş, 1998) — aparıcı.
 Vahimə (film, 1998)
 Koma 0,1 saniyədə (film, 2007)
 "Ağ-qara" gecələr (film, 2013)
 Sübhdən başlanan həyat (film, 2015)
 Qarabağın həsrət salnaməsi (film, 2016)
 Qarabağın həsrət salnaməsi (film, 2017)
 Torpaq (film, 2022)

 Mənbə 
 Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 6.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

 İstinadlar 

 Xarici keçidlər 

Kateqoriya:Azərbaycan kinoşünasları
Kateqoriya:Azərbaycan film rejissorları
Kateqoriya:Azərbaycanın televiziya aparıcıları
Kateqoriya:Azərbaycan ssenaristləri
Kateqoriya:Ümumrusiya Dövlət Kinematoqrafiya İnstitutunun məzunları
Kateqoriya:Bakıda doğulanlar
Kateqoriya:Azərbaycan aktyorları
Kateqoriya:SSRİ film rejissorları
Kateqoriya:SSRİ ssenaristləri
Kateqoriya:SSRİ ssenaristləri
Kateqoriya:SSRİ-nin televiziya aparıcıları
Kateqoriya:XXI əsr Azərbaycan aktyorları